La Gent Gran de Gandia celebrarà una trobada a la Casa de la Marquesa en setembre per a iniciar els cursos 2021-22 dels Centres de Convivència
13 setembre 2021

## La Gent Gran de Gandia celebrarà una trobada a la Casa de la Marquesa en setembre per a iniciar els cursos 2021-22 dels Centres de Convivència13 setembre 2021Última actualització: 13 setembre 2021

![](../gestion/img/d230157a2c3692b6215afdbfc74f677e927a31f938c24d46598b0c7e206f9b6d.jpg)  
  

La regidora de Convivència i Gent Gran, Liduvina Gil, ha anunciat aquest matí que el pròxim 17 de setembre a les 19 hores tindrà lloc una trobada de les persones majors a la Casa de la Cultura Marqués González de Quirós per a donar inici als cursos 2021-22 dels Centres de Convivència per a persones majors. La iniciativa, que vindrà acompanyada de l'espectacle "Què Flamenca Sóc" de Taconterra, es desenvoluparà amb totes les mesures de seguretat anti-Covid i fins a completar aforament.

"_Fem aquest retrobament per veure'ns de nou i per donar tota la informació sobre els cursos que iniciem als Centres de Convivència_", ha destacat Gil, qui ha anunciat que enguany, a més dels centres de Corea i Roís de Corella, s'incorpora a l'oferta el centre per a persones Majors del Grau perquè els més grans puguen gaudir d'un total de 44 cursos amb activitats relacionades amb la salut i la qualitat de vida, el desenvolupament i l'expressió artística, la cultura i comunicació, i la novetat d'un curs enfocat a treballar les emocions a través del ball.

Pel que fa al termini d'inscripció dels cursos, les persones interessades deuran fer ús de la targeta daurada i la targeta del CEAM per a formalitzar la matrícula a partir del 20 i fins al 30 de setembre amb una sola sol·licitud per als tres centres i tres activitats en total per ordre de preferència.

La inscripció es podrà gestionar a través de la web municipal o de manera presencial als Centres de Convivència de Corea i Roís de Corella (telefonar de 9 a 13 hores per a demanar cita prèvia). En el cas del Centre Convivència del Grau, la matrícula es realitzarà des del Centre Social Marcel·lí Pérez de 9 a 11 hores i de 16 a 20 hores.

Finalment, Gil ha conclòs que es donarà continuïtat a la plataforma on-line amb el programa "Junt a Casa" que es va encetar l'any passat per a traslladar les activitats a les cases dels majors a causa de la pandèmia. Tot un èxit que es va traduir en 24 cursos i tallers setmanals per a un total de 984 usuaris impartits a través Youtube, una participació que també revela "_la creixent familiarització de la gent gran amb les noves tecnologies_".

[Twittear](https://twitter.com/share)